section_heading: 2016.
paragraph_text: U prvoj sezoni Haasov bolid je na predsezonskim testiranjima imao problem s prednjim krilom koje se odvojilo pri velikoj brzini na startno ciljnoj ravnini u Barceloni, a njihov je bolid prešao najmanje kilometara (tek 474) od svih bolida osim Saubera koji je s novim bolidom nastupao na samo četiri od osam dana. Osim provjerenog mjenjača, motora i ostalih sustava koje su dobili od Ferrarija, Dallara je izradila šasiju koja se, s obzirom na Dallarin manjak svježeg iskustva u F1, pokazala sasvim solidnom. Dallara je Haasu pomogla u strukturnim analizama, ali i u dizajnu i izradi šasije u njihovim pogonima u Parmi. Aerodinamički, bolid je slijedio trendove Formule 1 iz 2015. (prednja i stražnja krila očekivano su vrlo slična onima na Ferrariju SF15-T). Bočne stranice, ključno aerodinamičko područje današnjih F1 bolida, nisu agresivno koncipirane i prilično su veće od Ferrarijevih čije motore koriste, a nezrelost i konzervativnost dizajna vidjela se na cijelom aerodinamičkom paketu i jednostavnim formama koje ga čine.<ref>Rich Energy Haas F1 Team MAXF1 Pristupljeno 1. veljače 2021.